**ZAPISNIK**

**26. SEJE STRATEŠKEGA SVETA ZA ZDRAVSTVO**

četrtek, 7. 9. 2023

Prisotni člani: dr. Erik Brecelj, Azra Herceg, dr. Valentina Prevolnik Rupel, mag. Gregor Cuzak, dr. Radko Komadina, Hajdi Kosednar, mag. Dolores Kores, mag. Alan Medveš, dr. Denis Pavliha, Janez Poklukar, dr. Peter Radšel, Rok Ravnikar (preko aplikacije Zoom), Anka Rode, Tjaša Sobočan, mag. Egon Stopar, mag. Mira Šavora, dr. Igor Švab, dr. Iztok Takač.

Odsotni: dr. Tit Albreht, Monika Ažman, dr. Petra Došenović Bonča, dr. Vojko Flis, dr. Branko Gabrovec, mag. Dorjan Marušič, dr. Grega Strban, mag. Ana Vodičar.

Ostali prisotni: Marjan Pintar, mag. Tamara Kozlovič, mag. Darko Čander, mag. Andrej Fink, Boštjan Kersnič, Dimitrij Klančič, Simona Pirnat Skeledžija, dr. Gregor Prosen, mag. Renata Rajapakse, Erik Scheriani, Erik Sedevčič, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

**Dnevni red:**

1. Potrditev dnevnega reda.

2. Potrditev zapisnika 25. seje SSZ.

3. Usmeritve zdravstvene politike za leto 2024 in 2025 (dr. Valentina Prevolnik Rupel).

4. NMP - pilotni projekt (dr. Peter Radšel).

5. Predlogi za 27. sejo SSZ.

6. Razno.

**AD/1**

Uvodoma je predsednik Strateškega sveta dr. Brecelj pozdravil prisotne ter predstavil novega člana Strateškega sveta.

Člani so soglasno sprejeli dnevni red.

**SKLEP ŠT. 1**: Strateški svet je potrdil dnevni red.

**AD/2**

Člani so se odločili, da bodo zapisnik 25. seje SSZ potrdili na naslednji seji.

**AD/3**

Državna sekretarka dr. Valentina Prevolnik Rupel je predstavila dokument "Usmeritve zdravstvene politike za leto 2024 in 2025". V dokumentu je predstavljena teza, da je v primerjavi s sedanjo usmeritvijo zdravstvene politike, kjer je več poudarka na ravneh zdravstvenega sistema (primarno, sekundarno, terciarno) izkazana potreba po usmeritvi po področjih. Identificiranih je bilo pet področji: dostopnost zdravstvenega sistema, merljivost kakovosti zdravstvenega sistema, izboljšanje učinkovitosti zdravstvenega sistema, izboljšati motivacijo in zavzetost zaposlenih v zdravstvenem sistemu ter spodbujati aktivno vlogo in odgovornost posameznika.

Člani so izrazili mnenje, da je dokument kvalitetno napisan ter izpostavili dejstvo, da so usmeritve zdravstvene politike vsebinsko ustrezne. Prav tako so pozdravili dejstvo, da usmeritve vsebujejo veliko iztočnic, ki jih je predlagal Strateški svet. Posledično so tudi podprli dokument. Izjema je bil član Strateškega sveta Rok Ravnikar, ki je podal ločeno mnenje.

Člani so dodatno razpravljali o dejstvu, da (splošne) smernice zdravstvene politike vsako leto do konca avgusta določi minister za zdravje.

Sprejeti je bil sklep:

**SKLEP ŠT. 2**: Strateški svet se je seznanil in tudi podprl usmeritve zdravstvene politike za leto 2024 in 2025.

**AD/4**

Sledila je razprava o ureditvi nujne medicinske pomoči (NMP) vključno s predstavitvijo severnoprimorskega pilotnega projekta.

Sprejeti so bili sklepi:

**SKLEP ŠT. 3**: Strateški svet je predlagal, da naj bo enota za hitre preglede (EHP) prisotna v urgentnih centrih 24/7.

**SKLEP ŠT. 4**: Strateški svet je predlagal, naj se (z licenciranim zdravstenim kadrom) kadrovsko hierarhično zapolnijo regijski urgentni centri in satelitski urgentni centri; te centre naj določa ministrstvo.

**SKLEP ŠT. 5**: Strateški svet je predlagal, da bo pogoj za podaljšanje specialistične licence obvezno vključenje v program neprekinjenega zdravstvenega varstva (NZV) na regijski ravni, v kolikor je za to izkazana potreba.

**SKLEP ŠT. 6**: Strateški svet je predlagal, da so vsi licencirani zdravstveni kadri (v svoji specializaciji ter na poziv) v javni mreži dolžni opravljati delo v program NZV na regijski ravni

**SKLEP ŠT. 7**: Strateški svet je predlagal, da se v EHP vključijo specialisti in specializanti družinske in urgentne medicine, zdravniki po pripravništvu z 2 mesecema izkušenj pod nadzorom mentorja in drugi, ki imajo primerno izobrazbo.

**SKLEP ŠT. 8**: Strateški svet je predlagal, da ministrstvo določi pogoje za organizacijo službe nujne medicinske pomoči v javnih zavodih.

**SKLEP ŠT. 9**: Strateški svet je predlagal, da se v urgentnih centrih (v nadaljevanju UC) in satelitskih urgentnih centrih (v nadaljevanju SUC) bolnikom ob obravnavi v UC in SUC zagotovi izdaja novo predpisanih zdravil.

**SKLEP ŠT. 10**: Streteški svet je predlagal, da se pripravi enotni predlog za financiranje urgentnih centrov (z vključenimi spremembami).

**SKLEP ŠT. 11**: Strateški svet je predlagal, da se pripravijo zakonske ureditve, ki bodo omogočale izvedbo vseh sklepov.

**SKLEP ŠT. 12**: Strateški svet je predlagal, da se za severnoprimorski pilotni project izvajanja NMP skliče sestanek.

**AD/5**

Člani so se dogovorili, da bo dnevni red za naslednjo sejo določen naknadno.

 **AD/6**

Seja se je zaključila ob 20.20 uri.

Zapisal: Erik Scheriani

dr. Erik Brecelj

predsednik Strateškega sveta za zdravstvo